
PREDLOGI SPREMEMB
Odbor za pravice žensk in enakost spolov predlaga Odboru za zunanje zadeve kot pristojnemu odboru naslednje:
<RepeatBlock-Amend><Amend>Predlog spremembe		<NumAm>1</NumAm>
<DocAmend>Predlog resolucije</DocAmend>
<Article>Uvodna izjava G (novo)</Article>
	

	Predlog resolucije
	Predlog spremembe

	
	G. 	ker so ženske v migracijskih okoliščinah, nastalih zaradi revščine, bolj izpostavljene nasilju, tudi spolnemu; ker je po podatkih visokega komisarja OZN za begunce 90 % migrantk, ki potujejo po sredozemski poti, žrtev posilstev tihotapcev ali drugih migrantov1a;

	
	____________________

	
	1a UN News, ‘Women forced to flee their homes face increased risks of sexual violence, UNHCR warns’ (Novice OZN, UNHCR opozarja: Ženske, ki so prisiljene zapustiti svoje domove, so izpostavljene večjemu tveganju spolnega nasilja), https://news.un.org/fr/story/2024/11/1150996.



Or. <Original>{EN}en</Original>
</Amend>
<Amend>Predlog spremembe		<NumAm>2</NumAm>
<DocAmend>Predlog resolucije</DocAmend>
<Article>Uvodna izjava H (novo)</Article>
	

	Predlog resolucije
	Predlog spremembe

	
	H. 	ker vse več žensk in deklet v EU živi s posledicami pohabljanja spolovil1a; ker se število ogroženih deklet vsako leto še povečuje, zlasti iz držav, v katerih se izvaja pohabljanje spolovil, kot so Somalija, Senegal, Nigerija, Etiopija in Kamerun, z opaznimi deleži tudi v Španiji (9–15 %), na Danskem (11–21 %), v Avstriji (12–18 %) in Luksemburgu (12–17 %);

	
	____________________

	
	1A Evropski inštitut za enakost spolov, „Ocena števila deklic, ki jim grozi pohabljanje spolovil v Evropski uniji: Danska, Španija, Luksemburg in Avstrija“, https://eige.europa.eu/publications-resources/publications/estimation-girls-risk-female-genital-mutilation-european-union-denmark-spain-luxembourg-and-austriahttps://eige.europa.eu/publications-resources/publications/estimation-girls-risk-female-genital-mutilation-european-union-denmark-spain-luxembourg-and-austria. 


Or. <Original>{EN}en</Original>
</Amend>
<Amend>Predlog spremembe		<NumAm>3</NumAm>
<DocAmend>Predlog resolucije</DocAmend>
<Article>Uvodna izjava I (novo)</Article>
	

	Predlog resolucije
	Predlog spremembe

	
	I. 	ker so na več območjih po svetu še vedno pogoste prisilne poroke1a, zlasti v podsaharski, zahodni in osrednji Afriki; ker se o tovrstnih zakonskih zvezah vse pogosteje poroča v priseljenskih skupnostih v Evropi, zlasti med dekleti iz držav, kjer je ta praksa običajna in zakonita;

	
	____________________

	
	1a UN, ‘Child and forced marriage, including in humanitarian contexts’ (OZN, Prisilne poroke in otroške poroke tudi v humanitarnem okolju), https://www.ohchr.org/es/women/child-and-forced-marriage-including-humanitarian-settings. 


Or. <Original>{EN}en</Original>
</Amend>
<Amend>Predlog spremembe		<NumAm>4</NumAm>
<DocAmend>Predlog resolucije</DocAmend>
<Article>Uvodna izjava J (novo)</Article>
	

	Predlog resolucije
	Predlog spremembe

	
	J.	 ker so ženske in otroci po dokazih sodeč zaradi razpada družine in pomanjkanja stabilnih družinskih struktur nesorazmerno socialno in ekonomsko ranljivi, saj je ogrožena njihova varnost, dobro počutje in priložnosti, kar slabi socialno kohezijo in povečuje politično nestabilnost1a;

	
	____________________

	
	1a Organisation for Economic Co-operation and Development, ‘OECD Family Database’ (OECD, Zbirka podatkov o družinah), https://www.oecd.org/en/data/datasets/oecd-family-database.html. 


Or. <Original>{EN}en</Original>
</Amend>
<Amend>Predlog spremembe		<NumAm>5</NumAm>
<DocAmend>Predlog resolucije</DocAmend>
<Article>Uvodna izjava K (novo)</Article>
	

	Predlog resolucije
	Predlog spremembe

	
	K. 	ker so krščanske skupnosti še vedno najbolj preganjana verska skupina na svetu, pri čemer so ženske in dekleta pogosto tarča spolnega nasilja in prisilne spreobrnitve1a;

	
	____________________

	
	1a Open Doors, ‘Worldwide: Insecurity - The Gender Report 2024’ (Open Doors, Negotovost po vsem svetu: Poročilo o enakosti spolov za leto 2024), https://www.opendoors.org/en-US/research-reports/articles/stories/Worldwide-Insecurity-The-Gender-Report-2024/. 


Or. <Original>{EN}en</Original>
</Amend>
<Amend>Predlog spremembe		<NumAm>6</NumAm>
<DocAmend>Predlog resolucije</DocAmend>
<Article>Uvodna izjava L (novo)</Article>
	

	Predlog resolucije
	Predlog spremembe

	
	L.	ker selektivni splav na podlagi spola nerojenega otroka še vedno vpliva na milijone deklet po vsem svetu, v Indiji in na Kitajskem pa vlada veliko nesorazmerje med številom rojstev dečkov in deklic; ker ta praksa ne ogroža le temeljne pravice do življenja, temveč pomeni tudi obliko diskriminacije na podlagi spola;


Or. <Original>{EN}en</Original>
</Amend>
<Amend>Predlog spremembe		<NumAm>7</NumAm>
<DocAmend>Predlog resolucije</DocAmend>
<Article>Uvodna izjava M (novo)</Article>
	

	Predlog resolucije
	Predlog spremembe

	
	M. 	ker prisilni splav in prisila k splavu pomenita hudi kršitvi temeljnih človekovih pravic in obliko nasilja nad ženskami, ki matere oropa dostojanstva, nerojenim otrokom pa odreka pravico do življenja; ker ta praksa ne ogroža le materinstva in družine, temveč kaže tudi, kako nevarne posledice ima, če se človeško življenje obravnava kot nekaj, kar se lahko zavrže;


Or. <Original>{EN}en</Original>
</Amend>
<Amend>Predlog spremembe		<NumAm>8</NumAm>
<DocAmend>Predlog resolucije</DocAmend>
<Article>Uvodna izjava N (novo)</Article>
	

	Predlog resolucije
	Predlog spremembe

	
	N. 	ker Direktiva (EU) 2024/17121a uvršča izkoriščanje nadomestnega materinstva, prisilne poroke in nezakonite posvojitve med prakse, ki pomenijo trgovino z ljudmi; ker je posebna poročevalka OZN za nasilje nad ženskami in dekleti v svojem poročilu o nasilju nad ženskami in dekleti (A/80/158)1b označila nadomestno materinstvo kot obliko ekonomskega, psihološkega, fizičnega in reproduktivnega nasilja nad ženskami;

	
	____________________

	
	1aDirektiva (EU) 2024/1712 Evropskega parlamenta in Sveta z dne 13. junija 2024 o spremembi Direktive 2011/36/EU o preprečevanju trgovine z ljudmi in boju proti njej ter zaščiti njenih žrtev (UL L, 2024/1712, 24.6.2024, ELI: http://data.europa.eu/eli/dir/2024/1712/oj).
1b UN General Assembly, ‘Violence against women and girls, its causes and consequences – Note by the Secretary-General’, 80th session (nagovor generalnega sekretarja na 80. zasedanju generalne skupščine OZN: Nasilje nad ženskami in dekleti, vzroki in posledice) https://docs.un.org/en/A/80/158. 


Or. <Original>{EN}en</Original>
</Amend>
<Amend>Predlog spremembe		<NumAm>9</NumAm>
<DocAmend>Predlog resolucije</DocAmend>
<Article>Uvodna izjava O (novo)</Article>
	

	Predlog resolucije
	Predlog spremembe

	
	O. 	ker je v poročilu posebne poročevalke OZN o nasilju nad ženskami in dekleti (A/HRC/59/47)1a poudarjeno, da sistematično brisanje spolno specifičnega jezika ter kategorij v zakonodaji in politiki pomeni neposreden napad na ženske, saj slabi njihovo zaščito in zakriva dejanske vzroke nasilja in diskriminacije; ker se po navedbah tega poročila ženske, ki zagovarjajo politični pomen biološkega spola, v več državah spopadajo s cenzuro, pravnim nadlegovanjem, izgubo zaposlitve in dohodka, odstranitvijo s platform in udeležbe pri govoru ter zavračanjem objave svojih raziskav, pri čemer so nekatere izobčene do te mere, da poskušajo storiti samomor, kar resno ogroža varno in dostojanstveno udejstvovanje žensk in deklet v družbi;

	
	____________________

	
	1a UN Human Rights Council, ‘Sex-based violence against women and girls: new frontiers and emerging issues’, 59th session, (59. seja Sveta za človekove pravice OZN; Nasilje nad ženskami in dekleti na podlagi spola: novi izzivi in porajajoča se vprašanja)https://www.ohchr.org/sites/default/files/documents/hrbodies/hrcouncil/sessions-regular/session59/advance-version/a-hrc-59-47-aev.pdf. 


Or. <Original>{EN}en</Original>
</Amend>
<Amend>Predlog spremembe		<NumAm>10</NumAm>
<DocAmend>Predlog resolucije</DocAmend>
<Article>Odstavek 1 a (novo)</Article>
	

	Predlog resolucije
	Predlog spremembe

	
	1a. 	obžaluje, da v poročilu Agencije EU za temeljne pravice o temeljnih pravicah za leto 2025 ni obravnavano preganjanje kristjanov in posebna ranljivost krščanskih žensk;


Or. <Original>{EN}en</Original>
</Amend>
<Amend>Predlog spremembe		<NumAm>11</NumAm>
<DocAmend>Predlog resolucije</DocAmend>
<Article>Odstavek 4 a (novo)</Article>
	

	Predlog resolucije
	Predlog spremembe

	
	4a.	poziva države članice, naj oblikujejo in izvajajo politike, ki krepijo družinsko življenje, varujejo integriteto gospodinjstev in nudijo celovito podporo staršem, zlasti materam, kot ključni ukrep za zaščito socialne stabilnosti, dobrega počutja otrok in ustreznega delovanja demokratičnih družb;


Or. <Original>{EN}en</Original>
</Amend>
<Amend>Predlog spremembe		<NumAm>12</NumAm>
<DocAmend>Predlog resolucije</DocAmend>
<Article>Odstavek 25 a (novo)</Article>
	

	Predlog resolucije
	Predlog spremembe

	
	25a. 	poudarja, da so nezakonite migracijske poti, zlasti čez Sredozemlje, postale okolje, v katerem so ženske sistematično izpostavljene nasilju, vključno s posilstvi in drugimi oblikami zlorab; poudarja, da EU s tem, ko dopušča nevarne in nezakonite migracijske poti, posredno izpostavlja ženske tem tveganjem; zato poziva k politikam na ravni EU, ki bodo učinkovito razbile tihotapske mreže, preprečevale izkoriščanje žensk v tranzitu ter dajale prednost varnosti in zaščiti pred nezakonitim vstopom;


Or. <Original>{EN}en</Original>
</Amend>
<Amend>Predlog spremembe		<NumAm>13</NumAm>
<DocAmend>Predlog resolucije</DocAmend>
<Article>Odstavek 26 a (novo)</Article>
	

	Predlog resolucije
	Predlog spremembe

	
	26a. 	opozarja, da mora EU prisilni splav, prisilo k splavu in spolno selektivni splav odločno obsoditi kot kršitve temeljnih človekovih pravic; poziva države članice, naj izvajajo učinkovite ukrepe, ki varujejo pravico do življenja nerojenih otrok in dostojanstvo žensk;


Or. <Original>{EN}en</Original>
</Amend>
<Amend>Predlog spremembe		<NumAm>14</NumAm>
<DocAmend>Predlog resolucije</DocAmend>
<Article>Odstavek 26 b (novo)</Article>
	

	Predlog resolucije
	Predlog spremembe

	
	26b. 	ponovno poudarja, da nasprotuje različnim oblikam trgovine z ljudmi in izkoriščanja žensk, vključno z izkoriščanjem nadomestnega materinstva, prisilnimi porokami in nezakonitimi posvojitvami; spodbuja države članice, naj obsodijo te prakse in se borijo proti njim; pozdravlja pobudo deklaracije iz Casablance, v okviru katere je mednarodna skupina strokovnjakov, raziskovalcev, odvetnikov in zdravnikov pripravila predlog mednarodne konvencije o splošni odpravi nadomestnega materinstva;


Or. <Original>{EN}en</Original>
</Amend>
<Amend>Predlog spremembe		<NumAm>15</NumAm>
<DocAmend>Predlog resolucije</DocAmend>
<Article>Odstavek 38 a (novo)</Article>
	

	Predlog resolucije
	Predlog spremembe

	
	38a. 	obžaluje uničujoče posledice ideologije spola in izbrisa identitete žensk, ki so omajale njihove pravice in zaščito, jih izpostavile diskriminaciji in nasilju ter resno vplivale na njihovo čustveno in psihološko dobro počutje; poziva države članice, naj odločno ukrepajo, da bi ponovno vzpostavile jasnost zakonodaje in politike, branile kategorijo ženske ter zagotovile varnost in dostojanstvo žensk;


Or. <Original>{EN}en</Original>
</Amend>
<Amend>Predlog spremembe		<NumAm>16</NumAm>
<DocAmend>Predlog resolucije</DocAmend>
<Article>Odstavek 39 a (novo)</Article>
	

	Predlog resolucije
	Predlog spremembe

	
	39a. 	opozarja, da vse večja razširjenost pohabljanja ženskih spolnih organov in prisilnih porok med dekleti iz držav, v katerih so te prakse zakonite, in vse večje število takih primerov, o katerih se poroča v priseljenskih skupnostih v Evropi, resno ogrožata dobrobit in varnost žensk in deklet; poudarja, da mora EU dati prednost njihovemu varstvu in zagotoviti spoštovanje njihovih temeljnih človekovih pravic; zato poziva k strogim ukrepom za preprečitev vstopa v EU posameznikom in organizacijam, ki želijo ohraniti take škodljive prakse, ter k politikam, ki bodo učinkovito varovale zdravje, dostojanstvo in varnost žensk in deklet;


Or. <Original>{EN}en</Original>
</Amend>
</RepeatBlock-Amend>

